**Ministru kabineta rīkojuma projekta “Par neatkarīgu autoritatīvu personu iekļaušanu Eiropas Savienības neatkarīgo autoritatīvo personu sarakstā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par nodokļiem un nodevām” 125.panta pirmā daļa;Padomes 2017. gada 10. oktobra direktīva 2017/1852/ES par nodokļu strīdu izšķiršanas mehānismiem Eiropas Savienībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 23.oktobrī, stājoties spēkā grozījumiem likumā “Par nodokļiem un nodevām”, ar kuriem ir pārņemtas Padomes 2017. gada 10. oktobra direktīvas 2017/1852/ES par nodokļu strīdu izšķiršanas mehānismiem Eiropas Savienībā prasības, tiek uzsākta strīdu izšķiršanas padomdevēju komisijas (turpmāk – padomdevēju komisija) sastāva izvirzīšana. Atbilstoši likuma “Par nodokļiem un nodevām” 124.pantam padomdevēju komisijas sastāvā izvirzāmi gan nodokļu administrāciju pārstāvji, gan arī neatkarīgās autoritatīvās personas (regulējums nosaka – pa vienai neatkarīgai autoritatīvai personai, taču, ja ES dalībvalstu nodokļu administrācijas piekrīt, šo personu skaitu var palielināt līdz divām personām), ko no Eiropas Savienības neatkarīgo autoritatīvo personu saraksta konkrētas lietas izskatīšanai (*ad hoc*) iecels nodokļu administrācija. Atbilstoši likuma “Par nodokļiem un nodevām” 125. panta pirmajai daļai finanšu ministra ieteiktos kandidātus iekļaušanai Eiropas Savienības neatkarīgo autoritatīvo personu sarakstā apstiprina Ministru kabinets.Padomdevēju komisijas galvenais uzdevums būs sniegt viedokli/atzinumu par veidu, kā konkrētajā gadījumā novērst nodokļu dubulto uzlikšanu, ja to novērst nav izdevies nodokļu administrācijām savstarpējās saskaņošanas procedūrā, kā arī izšķirt jautājumu par iesnieguma par strīda jautājumu pieņemšanu izskatīšanai savstarpējās saskaņošanas procedūrā.Paredzams, ka strīda jautājumi, kas nonāks padomdevēju komisijas izskatīšanai, būs galvenokārt saistīti ar transfertcenām (vērtējot, kurā valstī un kādā apjomā no attiecīgajiem saistīto komercsabiedrību darījumiem būtu maksājams uzņēmumu ienākuma nodoklis) un pastāvīgajām pārstāvniecībām, bet sagaidāms, ka var tikt skatīti arī jautājumi par citu Arbitrāžas konvencijas vai divpusējo nodokļu konvenciju normu interpretāciju un piemērošanu, līdz ar to izraudzītajai neatkarīgai autoritatīvai personai jābūt kompetentai šajos jautājumos un jāspēj risināt strīda jautājumus. Neatkarīgai autoritatīvai personai ir jābūt tādai, kas spēj rīkoties objektīvi un godīgi. Vienlaikus regulējumā ir ietverti ierobežojumi, nosakot, ka par neatkarīgo autoritatīvo personu nevar iecelt personu, kura ieņem amatu Valsts ieņēmumu dienestā vai ieņēma to iepriekšējo triju gadu laikā, vai arī, kura ir darbinieks komercsabiedrībā, kas sniedz konsultācijas nodokļu jautājumos, vai citādi profesionālā veidā sniedz konsultācijas nodokļu jomā, vai pēdējo triju gadu laikā pirms iecelšanas ir bijusi šādā situācijā.Ievērojot tiesnešu neatkarību un kompetenci strīdu izšķiršanā, uzskatāms, ka tiesneši būtu vispiemērotākās personas to iekļaušanai Eiropas Savienības neatkarīgo autoritatīvo personu sarakstā. Turklāt jau šobrīd tiesai ir piekritīgi jautājumi par strīdiem par divpusējo nodokļu konvenciju normu interpretāciju un piemērošanu, tajā skaitā jautājumos, kas saistīti ar transfertcenām un pastāvīgajām pārstāvniecībām.Pamatojoties uz iepriekš minēto, Administratīvajai apgabaltiesai un Augstākajai tiesai tika lūgts izvirzīt kopumā ne vairāk kā četrus tiesnešus iekļaušanai Eiropas Savienības neatkarīgo autoritatīvo personu sarakstā.Rīkojuma projektā ir iekļauti Augstākās tiesas un Administratīvās apgabaltiesas izvirzītie pārstāvji šādā sastāvā:* Augstākās tiesas tiesnese Dzintra Amerika;
* Administratīvās apgabaltiesas tiesnese Diāna Makarova;
* Administratīvās apgabaltiesas tiesnese Roze Paegle;
* Augstākās tiesas tiesnese Ieva Višķere.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē tika iesaistīta Administratīvā apgabaltiesa, Augstākā tiesa, Valsts ieņēmumu dienests.Ņemot vērā, ka gadījumā, ja attiecīgā neatkarīgā autoritatīvā persona tiek izvēlēta konkrēta strīdus jautājuma izšķiršanai, attiecīgā persona saņem atlīdzību, dalība padomdevēju komisijā būtu uzskatāma par amata pienākumu izpildi. Tādējādi Finanšu ministrija, pirms likuma “Grozījumi likumā “Par nodokļiem un nodevām” pieņemšanas Saeimā, lūdza Korupcijas novēršanas un apkarošanas biroju un Tieslietu ministriju sniegt viedokli par tiesnešu tiesībām savienot amatus, ņemot vērā likuma “Par interešu konflikta novēršanu valsts amatpersonu darbībā” noteikto regulējumu. Gan Korupcijas novēršanas un apkarošanas biroja, gan Tieslietu ministrijas ieskatā, tiesnesim ir atļauts savienot ieņemamo valsts amatpersonas amatu ar amatu padomdevēju komisijā, ja tiek ievēroti likuma “Par interešu konflikta novēršanu valsts amatpersonu darbībā” nosacījumi. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts nosaka Eiropas Savienības neatkarīgo autoritatīvo personu sarakstā iekļaujamās neatkarīgās autoritatīvās personas no Latvijas Republikas, lai nodrošinātu iespēju saskaņā ar likumā “Par nodokļiem un nodevām” noteikto kādu no tām izraudzīties un iecelt padomdevēju komisijas sastāvā konkrētas lietas izskatīšanai. Tādējādi rīkojuma projekts tiešā veidā neietekmē sabiedrības intereses.Ja rīkojuma projektā iekļautās neatkarīgās autoritatīvās personas tiks ieceltas padomdevēju komisijas sastāvā, tad attiecīgi tās (padomdevēju komisijas) pieņemtie lēmumi ietekmēs nodokļu maksātājus, kuri lūgs attiecīgās nodokļu administrācijas izveidot padomdevēju komisiju, lai tā izlemj jautājumu par iesnieguma par strīda jautājumu pieņemšanu izskatīšanai savstarpējās saskaņošanas procedūrā, vai par strīda jautājuma risinājumu, ja risinājums nav panākts savstarpējās saskaņošanas procedūrā. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2017. gada 10. oktobra direktīva 2017/1852/ES par nodokļu strīdu izšķiršanas mehānismiem Eiropas Savienībā. |
| 2. | Citas starptautiskās saistības | Rīkojuma projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrija likumprojekta “Grozījumi likumā “Par nodokļiem un nodevām”” pieņemšanas procesa laikā tikās ar Augstākās tiesas, Administratīvās apgabaltiesas, Tieslietu ministrijas un Valsts ieņēmumu dienesta pārstāvjiem, lai pārrunātu iespēju izvirzīt tiesnešus iekļaušanai Eiropas Savienības neatkarīgo autoritatīvo personu sarakstā.Ņemot vērā, ka rīkojuma projekts attiecas uz neatkarīgajām autoritatīvajām personām (šā rīkojuma projekta kontekstā uz tiesnešiem un to iekļaušanu Eiropas Savienības neatkarīgo autoritatīvo personu sarakstā) un rīkojuma projektā netiek skartas sabiedrības intereses, plašāka sabiedrības iesaiste nav nepieciešama. |
| 2. | Sabiedrības līdzdalība projekta izstrādē | Sanāksmes laikā tika panākta vienošanās par Augstākās tiesas un Administratīvās apgabaltiesas tiesnešu izvirzīšanu iekļaušanai Eiropas Savienības neatkarīgo autoritatīvo personu sarakstā.Atbilstoši likuma “Par nodokļiem un nodevām” 125.punktā minētajam un sanāksmes laikā nolemtajam, Augstākajai tiesai un Administratīvajai apgabaltiesai tika lūgts izvirzīt pārstāvjus iekļaušanai Eiropas Savienības neatkarīgo autoritatīvo personu sarakstā.Augstākā tiesa ar 2019.gada 13.novembra vēstuli un Administratīvā apgabaltiesa ar 2019.gada 19.novembra elektroniskā pasta vēstuli izvirzīja katra 2 pārstāvjus iekļaušanai Eiropas Savienības neatkarīgo autoritatīvo personu sarakstā. |
| 3. | Sabiedrības līdzdalības rezultāti | Rīkojuma projektā ir iekļauti Augstākās tiesas un Administratīvās apgabaltiesas izvirzītie pārstāvji. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Administratīvā apgabaltiesa, Augstākā tiesa, Finanšu ministrija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts nemaina iesaistīto institūciju kompetenci un funkcijas.Rīkojuma projekts neparedz veidot jaunas institūcijas, reorganizēt vai likvidēt esošās institūcijas.Rīkojuma projekta izpilde tiks nodrošināta esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs Jānis Reirs

Ivane, 67095651

agnese.ivane@fm.gov.lv